བོད་ཅེས་པའི་མི་རིགས་འདི་ཐོག་མར་བྱུང་བ་ནས་ད་ལྟའི་བར།རང་གི་ངོ་བོ་རྩ་སྟོངས་ལ་འགྲོ་བའི་ཆག་ཆེ་ཉམ་ང་འདི་འདྲ་ཞིགསྔར་བྱུང་ཚུལ་མ་ཐོས་ལ་ཕྱིས་སུའང་འབྱུང་བའི་དུས་ཤིག་མེད་ཤས་ཆེ་བས།ཤི་ཐག་གསོན་ཐག་ད་རེས་ཆོད་ལ་ད་རེས་གསོན་ན་ལྕགས་སྲོག་ཐོགས།འཆི་བ་དེ་བཟློག་པར་སྒྲུབ་དགོས་པ་ཧ་ཅང་མང་བ་བདེན་ན་ཡང་།འདིར་རིག་གནས་བསམ་བློའི་ངོས་ཐད་ནས་ཞུས་ན།མི་སྒེར་དང་མི་རིགས་བར་གྱི་འགལ་འབྲེལནི།ངེས་པར་དཔྱད་དགོས་པའི་གནས་ཤིག་ཡིན་པར་མ་ཟད།དེ་ཐད་སྤང་བླང་འཇུག་ལྡོག་མ་ནོར་བ་བྱུང་ཚེ།བོད་ལ་གསོན་པའི་རེ་བ་ཆེན་པོ་ཡོད་པས་མི་ཚད།བོད་མི་རེ་རེས་རང་དབང་དང་རྩིས་ཐང་ལྡན་པའི་འཚོ་བ་ཞིག་སྐྱེལ་ཐུབ་པར་ཕན་ཐོགས་བླ་མེད་མཆིས།ཅེས་བྱང་སྐར་ནས།